पेट्रोल पर प्रति लीटर 2 रुपये ग्रीन सरचार्ज का प्रस्ताव  
इसके अलावा कोई भी गाड़ी खरीदने के समय वार्षिक बीमा राशि का तीन फीसदी ग्रीन सेस और अर्बन ट्रांसपोर्ट टैक्स वसूलने का भी प्रस्ताव है।
नई कार और मोटरसाइकिल खरीदना और चलाना और महंगा हो सकता है। योजना आयोग की वर्किंग ग्रुप ने एक लीटर पेट्रोल पर 2 रुपये का ग्रीन सरचार्ज लेने का प्रस्ताव रखा है। इसके अलावा गाड़ी खरीदने के समय वार्षिक बीमा राशि का तीन फीसदी ग्रीन सेस और अर्बन ट्रांसपोर्ट टैक्स वसूलने का भी प्रस्ताव है।  दिल्ली मेट्रो के प्रमुख ई श्रीधरन योजना आयोग के इस वर्किंग ग्रुप के अध्यक्ष हैं। श्रीधरन ने नई कार और मोटरसाइकिल खरीदने के दौरान पेट्रोल से चलने वाली गाड़ियों की कुल कीमत का साढ़े सात फीसदी और निजी डीजल कार पर 20 फीसदी अर्बन ट्रांसपोर्ट टैक्स के नाम पर लेने का प्रस्ताव दिया है।